**Referat styremøte tirsdag 23.05.2024**

Til stede: Svein Jåtun, Bjørn Mølland, Alf Olav Skeivoll, Henry Øvland, Ole Håkon Eidså, Øystein Skisland

Følgende sak til behandling:

**15-24 Godkjenning av innkalling:**

Innkalling godkjent

**16-24 Referat forrige møte 05.03.2024**

Referat sendt ut på forhånd ingen kommentarer, godkjent

**17-24 Utbedringer bane Stemtjønn**

* Vi bytter inngangsdør på huset, Henry bestiller og bytter den ut.
* Vi har fått pris på varmepumpe, den settes i bestilling. Vil være bra for både hus og utstyr hvis vi kan holde en jevn temperatur på huset gjennom året.
* Alf Olav sørger for oppheng av utlånsjakker på 100m
* Vurdere å bytte ut motorer for oppkjøring av skivene på 200m. Ingvar har fått pris. Ole Håkon koples på slik at vi får verifisert vekt og styring, eventuelt om vi må ha en frekvensomformer for å kjøre disse opp og ned.

**18-24 Stevner**

LDKS Bane på Gjesdal 7-9.juni. Det er påmeldt en god gjeng til LDKS. Noen frafall. Ungdomsleder har dobbeltbooket og må melde forfall. Resten av de voksne må ta et ansvar for de unge når de skyter denne lørdagen.

Ungdomsstevnet 6-8.september- Svein prøver å få til en tur med ungdommene til Numedal 6-8.september. Eventuelle egenandeler dekkes av skytterlaget.

**19-24 Økonomi HIÅ**

Inntektene har økt noe, Momskompensasjonen fra utbygging av 100m er nå kommet, kr.203000,- Vi har fått prosjekttilskudd fra Bank og kommune til nye skivefronter og bakstykker 200m, samt feltfronter til 100m og nye standplassmatter til 100, 200 og feltstandplass (gammel 300m)

Det er i tillegg opprettet en konto for et ungdomsfond (arven fra Erling), der ungdomsutvalget kan søke om penger til prosjekter som ønskes til det beste for ungdomsskytterne våre.

Foreløpig ser det ut til at de fleste postene er ca på budsjett.

**20-24 Eventuelt**

* 2 defekte skiver 200m skive 7 og 8, må sjekkes.
* Tom Henry kan kjøre rundt gummimatter for nedslagsfelt 100m. Ole Håkon, Alf Olav og Bjørn kapper disse opp og gjør de klar mandag 27.mai.
* Det er lagt frem kammerflagg til salg for elgskyttere. Påbudt på DFS sine baner hvis sluttstykket sitter i våpen.
* Bjørn tar ansvar for at årlig sikkerhetskontroll av banene blir gjennomført.
* Lodd for landslotteri fordelt mellom styremedlemmer og ungdomsutvalg.

Ref. Svein Jåtun